CELEX: 62013TN0617
Language: ro
Date: 2013-11-20 00:00:00
Title: Cauza T-617/13: Acțiune introdusă la 20 noiembrie 2013 — AIC/OAPI — ACV Manufacturing (Racorduri pentru schimb de căldură)

25.1.2014   
            
            
               RO
            
            
               Jurnalul Oficial al Uniunii Europene
            
            
               C 24/35
            
         Acțiune introdusă la 20 noiembrie 2013 — AIC/OAPI — ACV Manufacturing (Racorduri pentru schimb de căldură)
   (Cauza T-617/13)
   2014/C 24/66
   Limba în care a fost formulată acțiunea: engleza
   
      Părțile
   
   
      Reclamantă: AIC S.A. (Gdynia, Polonia) (reprezentant: J. Radłowski, lawyer)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte din procedura care s-a aflat pe rolul camerei de recurs: ACV Manufacturing (Seneffe, Belgia)
   
      Concluziile
   
   Reclamanta solicită Tribunalului:
   
               —
            
            
               anularea Deciziei Camerei a treia de recurs a Oficiului pentru Armonizare în cadrul Pieței Interne (mărci, desene și modele industriale) din 10 septembrie 2013 în cauza R 688/2012-3;
            
         
               —
            
            
               obligarea OAPI la suportarea cheltuielilor de judecată aferente prezentei proceduri și a celor efectuate în cadrul procedurii în fața camerei de recurs.
            
         
      Motivele și principalele argumente
   
   
      Modelul industrial comunitar înregistrat care a făcut obiectul unei cereri de declarare a nulității: modelul industrial al unui produs descris ca fiind „racord pentru schimb de căldură”
   
      Titularul modelului industrial comunitar: reclamanta
   
      Partea care solicită declararea nulității modelului industrial comunitar: cealaltă parte din procedura care s-a aflat pe rolul camerei de recurs
   
      Motivarea cererii de declarare a nulității: s-a susținut că modelul industrial nu îndeplinește cerințele prevăzute la articolul 4 alineatele (1) și (2) coroborat cu articolele 5 și 6 și în special cu articolul 8 alineatele (1) și (2) din Regulamentul (CE) nr. 6/2002
   
      Decizia diviziei de anulare: declară nulitatea modelului industrial în litigiu
   
      Decizia camerei de recurs: respinge calea de atac
   
      Motivele invocate: încălcarea articolului 25 alineatul (1) litera (b) coroborat cu articolul 4 alineatul (2) din Regulamentul (CE) nr. 6/2002.